### Beslutning

Godkendt.

### Sagsfremstilling

## Resume og sagens baggrund

Lejerbo Kalundborg Kommune søger om godkendelse af skema C og byggeregnskab for helhedsplan i afd. 375-0. Anskaffelsessum for de støttede arbejder udgør 6,643 mio. kr., og for de ustøttede arbejder 0,466 mio. kr.

Kommunalbestyrelsen godkendte på sit møde den 14. september 2022 skema B med en anskaffelsessum for de støttede arbejder på 6,897 mio. kr. og de ustøttede arbejder på 0,426 mio. kr.

Skema C udviser herefter et mindreforbrug på 0,254 mio. kr. for de støttede arbejder og en overskridelse på 0,040 mio. kr. for de ustøttede arbejder.

Kommunalbestyrelsen skal godkende den endelige anskaffelsessum.

Lovhjemmel: Almenboligloven, støttebekendtgørelsen, Landsbyggefondens regulativ om støtte til renovering

## Indstillinger

Direktøren indstiller, at

1. skema C godkendes med en anskaffelsessum på 6,643 mio. kr. for de støttede arbejder og der gives kommunegaranti for det støttede lån med 50% regaranti fra Landsbyggefonden
2. de ustøttede arbejder godkendes med en anskaffelsessum på 0,466 mio. kr. og der gives kommunegaranti for kreditforeningslånet på 0,326 mio. kr.

## Behandling

Økonomiudvalget, Kommunalbestyrelsen.

## Sagsfremstilling

Helhedsplanen vedrører afd. 375-0 og afd. 772-0. Disse 2 afdelinger er sammenlagt efter ønske fra Landsbyggefonden og går under afd. 375-0.

Afdeling 375-0 bestod før nedrivningen af 20 boliger fordelt på 5 blokke. Skema A blev godkendt den 18. december 2019, herunder nedrivning af 5 almene boliger.

Der er i helhedsplanen foretaget følgende arbejder:

* Nedrivning af 5 boliger med efterfølgende reetablering af arealet med flisebelægning, overdækket tørreplads, pergola, cykelskur m.v.
* Ny varmeinstallation i alle resterende 15 boliger, varmepumpe luft/vand for rumopvarmning og varmt vand, ny installation af radiatoranlæg i alle boliger.
* Efterisolering af tag i resterende boliger og isolering af taglemme.
* Udskiftning af termoruder mod nord
* Reparation af sokkel og diverse murerarbejde

*Anskaffelsessummen:*

*![](data:image/png;base64...)*

*Garanti:*

Kommunalbestyrelsen har allerede ved godkendelsen af skema A den 18. december 2019 godkendt at ville give kommunegaranti for henholdsvis det støttede og det ustøttede lån. På daværende tidspunkt var det ikke muligt at anslå et endeligt garantibeløb, idet realkredit først beregner denne på baggrund af en markedsværdi, som de først kan fastsætte efter byggeriets færdiggørelse. Garantien udgør den del af det støttede lån, som ligger ud over 60% af ejendommens markedsværdi.

Den kommunale regaranti for det støttede realkreditlån udgør 100%. Landsbyggefonden regaranterer for 50% af den kommunale regaranti.

*Husleje:*

Huslejeberegningen ved skema A blev beregnet til en forventet huslejenedsættelse på 17,79 kr./m2, medførende en husleje på 805,19 kr./m2.

Huslejeberegningen ved skema B blev beregnet til en forventet huslejenedsættelse på 40,00 kr./m2, medførende en husleje på 797,78 kr./m2.

Huslejeberegningen ved skema C er beregnet til en huslejenedsættelse på 42,93 kr./m2, medførende en husleje på 881,69 kr./m2, som varsles pr. 1. juni 2024.

Lejerbo Kalundborg Kommune oplyser, at stigningen i huslejen fra skema A til skema C skyldes den almindelige husleje udvikling i samfundet samt at de 5 boliger der er revet ned, havde den billigste husleje og den gennemsnitlige husleje ved de resterende boliger derfor vil blive højere.

## Økonomiske konsekvenser

Garantien får kun bevillingsmæssige konsekvenser for kommunen, hvis boligselskabet ikke er i stand til at betale lånet. Kommunegarantier, der ydes med hjemmel i almenboligloven, medregnes ikke i den kommunale låneramme.

### Sagens forløb

22/05/2024 Økonomiudvalget
Anbefales.